ย่านชุมชนเก่า: ชุมชนรอบปราสาทบ้านพลวง
ที่อยู่: ตำบลบ้านพลวง อำเภอปราสาท จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนรอบปราสาทบ้านพลวง เป็นชุมชนโบราณตั้งอยู่บนที่ดอน พื้นที่โดยรอบเป็นนาข้าว ด้านทิศตะวันออกและทิศเหนือของชุมชนมีบารายขนาดใหญ่ เป็นที่กักเก็บน้ำไว้อุปโภคในชุมชน เป็นชุมชนพักอาศัยแบบชนบท ประชากรในชุมชนส่วนใหญ่ประกอบอาชีพด้านเกษตรกรรม รับจ้าง และรับราชการ ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เช่น วัด ดอนปู่ตา และปราสาท เป็นต้น เป็นชุมชนโบราณที่ตั้งอยู่โดยรอบแหล่งโบราณสถานปราสาทบ้านพลวง ลักษณะเป็นปราสาทศิลาแลงย่อมุม ตั้งอยู่บนฐานศิลาแลงสี่เหลี่ยมผืนผ้าหันหน้าไปทางทิศตะวันออก องค์ปรางค์ก่อด้วยศิลาแลง และหินทรายสีชมพู มีภาพจำหลักที่ละเอียดอ่อนด้วยฝีมือช่างศิลป์ที่ประณีตงดงาม